CELEX: 62012CA0202
Language: bg
Date: 2013-12-19 00:00:00
Title: Дело C-202/12: Решение на Съда (пети състав) от 19 декември 2013 г. (преюдициално запитване от Gerechtshof 's-Gravenhage — Нидерландия) — Innoweb BV/Wegener ICT Media BV, Wegener Mediaventions BV (Директива 96/9/ЕО — Правна закрила на базите данни — Член 7, параграфи 1 и 5 — Право sui generis на производителя на база данни — Понятие за повторно използване — Съществена част от съдържанието на базата данни — Специална метатърсачка)

22.2.2014   
            
            
               BG
            
            
               Официален вестник на Европейския съюз
            
            
               C 52/10
            
         Решение на Съда (пети състав) от 19 декември 2013 г. (преюдициално запитване от Gerechtshof 's-Gravenhage — Нидерландия) — Innoweb BV/Wegener ICT Media BV, Wegener Mediaventions BV
   (Дело C-202/12) (1)
   
   (Директива 96/9/ЕО - Правна закрила на базите данни - Член 7, параграфи 1 и 5 - Право sui generis на производителя на база данни - Понятие за повторно използване - Съществена част от съдържанието на базата данни - Специална метатърсачка)
   2014/C 52/14
   Език на производството: нидерландски
   
      Запитваща юрисдикция
   
   Gerechtshof Den Haag, по-рано Gerechtshof 's-Gravenhage
   
      Страни в главното производство
   
   
      Жалбоподател: Innoweb BV
   
      Ответниици: Wegener ICT Media BV, Wegener Mediaventions BV
   
      Предмет
   
   Преюдициално запитване — Gerechtshof te 's-Gravenhage — Нидерландия — Тълкуване на член 7, параграфи 1 и 5 от Директива 96/9/ЕО на Европейския парламент и на Съвета от 11 март 1996 година за правна закрила на базите данни (ОВ L 77, стр. 20; Специално издание на български език, 2007 г., глава 13, том 17, стр. 102) — Право на създателя на база данни да забрани извличането и/или повторното използване на съществена част от съдържанието на базата — Забрана на нееднократното и системно повторно използване на несъществени части от съдържанието на база данни, свързано с действия, които противоречат на нормалното използване на тази база данни или които неоснователно увреждат законните интереси на производителя на базата данни — Достатъчност на нееднократното повторно използване или кумулативно условие за системно повторно използване — Повторно използване по електронен път
   
      Диспозитив
   
   Член 7, параграф 1 от Директива 96/9/ЕО на Европейския парламент и на Съвета от 11 март 1996 година за правна закрила на базите данни трябва да се тълкува в смисъл, че оператор, който предоставя онлайн в интернет специална метатърсачка като разглежданата в главното производство, извършва повторно използване на цялата или на съществена част от съдържанието на защитена съгласно член 7 база данни, когато тази специална метатърсачка:
   
               —
            
            
               предоставя на крайния потребител формуляр за търсене, който по същество има същите функционални характеристики като формуляра на базата данни,
            
         
               —
            
            
               превежда „в реално време“ заявките на крайните потребители в търсачката, с която разполага базата данни, така че обект на изследване са всичките данни на тази база, и
            
         
               —
            
            
               представя на крайния потребител намерените резултати, използвайки формàта на своя уебсайт, като обединява повторенията в един-единствен запис, но по ред, който се основава на критерии, съпоставими с критериите, използвани от търсачката на съответната база данни за представяне на резултатите.
            
         
      (1)  ОВ C 243, 11.8.2012 г.